Azərbaycan Respublikası Prezidentinin “İşgəncələr və digər qəddar, qeyri-insani və ya ləyaqəti alçaldan rəftar və cəza əleyhinə Konvensiya”nın Fakültativ Protokolunun icrasının təmin edilməsi barədə” 2009-cu il 13 yanvar tarixli sərəncamına əsasən milli preventiv mexanizm kimi Azərbaycan Respublikasının İnsan hüquqları üzrə müvəkkili (ombudsman) müəyyən edilmişdir. Alınmış şikayət və müraciətlərdə göstərilmiş işgəncə xarakterli kobud rəftar, qəddar, yaxud ləyaqəti alçaldan digər davranış qaydalarına şübhə olan hallar üzrə araşdırmalar aparılaraq milli preven-tiv mexanizmin fəaliyyətinə dair ilk məruzə hazırlanmaqdadır.